To personer er anholdt og sættes i forbindelse med det knivstikkeri, der har sendt to yngre mænd på sygehus - den ene er i kritisk tilstand. Det drejer sig om to mænd, begge på 22 år, der er anholdt på en adresse i det sydlige Aalborg. - Af hensyn til efterforskningen kan vi dog ikke kommentere yderligere i forhold til de to anholdte personer, siger vicepolitiinspektør Anders Uhrskov. Droner og hunde rykkede ud Nordjyllands Politi sendte ved halvfemtiden fredag morgen øjeblikkeligt adskillige beredskabspatruljer til gerningsstedet, efter alarmen om knivstikkeri lød, ligesom en række efterforskere blev tilkaldt. Politiet har adskillige hundepatruljer i det centrale Aalborg, ligesom der også har været droner i luften i forbindelse med efterforskningsarbejde. En kort overgang var Limfjordsbroen også spærret. To stukket - en i kritisk tilstand Nordjyllands Politi har med andre ord siden tidligt fredag morgen efterforsket intensivt i det knivstikkeri, der skete ved adressen Ved Stranden i Aalborg. Det var to mænd på henholdsvis 27 og 20 år, der blev stukket med kniv og fundet nær Hotel Radisson i nærheden af Jomfru Ane Gade. Ifølge politiets oplysninger er en af de to mænd i kritisk tilstand, efter at være blevet stukket i brystet - mens den anden er stukket i benet. Politiet efterlyser fortsat vidner, der har kendskab til knivstikkeriet. Vidner kan ringe til politiet på 114.

Referat:
Nordjyllands Politi har anholdt tre personer, der er mistænkt for at have forbindelse til det knivstikkeri, der fandt sted tidligt fredag morgen i Aalborg.